Document ID: 31993R3478

ΚΑΝΟΝΙΣΜΟΣ (ΕΚ) αριθ. 3478/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου μεταξύ των κρατών μελών της (1), όπως τροποποιήθηκε τελευταία από τον κανονισμό (ΕΟΚ) αριθ. 1629/88 (2) και ιδίως τα άρθρα 36 και 41,
Εκτιμώντας:
ότι το άρθρο 35 του κανονισμού (ΕΟΚ) αριθ. 1736/75 απαιτέι την επεξεργασία των στοιχείων σύμφωνα με την ισχύουσα μορφή της ονοματολογίας των χωρών που περιλαμβάνεται στο παράρτημα Γ του κανονισμού αυτού-
ότι το άρθρο 36 του κανονισμού αυτού επιβάλλει στην Επιτροπή να δημοσιεύει στην Επίσημη Εφημερίδα των Ευρωπαϊκών Κοινοτήτων την ονοματολογία των χωρών με την ισχύουσα την 1η Ιανουαρίου κάθε έτους μορφή της-
ότι η ισχύουσα κατά την 1η Ιανουαρίου 1993 έκδοση της ονοματολογίας ήταν προσαρμοσμένη στον κανονισμό (ΕΟΚ) αριθ. 208/93 της Επιτροπής (3)- ότι από την 1η Ιανουαρίου 1994 πρέπει να ληφθεί υπόψη η αλλαγή του τελωνειακού καθεστώτος και, κατά συνέπεια, και του στατιστικού καθεστώτος της Δημοκρατίας του Αγίου Μαρίνου, καθώς και η νέα πολιτική κατάσταση της Ερυθραίας και των νήσων Βορείων Μαριανών- ότι πρέπει να προσαρμοστεί ο τίτλος "Διάφορα" του παραρτήματος σύμφωνα με την μεθοδολογική διάκριση μεταξύ των στατιστικών για τις συναλλαγές αγαθών μεταξύ των κρατών μελών και των στατιστικών για τις συναλλαγές αγαθών με τρίτες χώρες, η οποία ισχύει από την 1η Ιανουαρίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικών Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει από την 1η Ιανουαρίου 1994, προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1993.

Labels: 3
19